Александър Пушкин
Към Д. В. Давидов
При изпращане „Историята на Пугачовския бунт“

Превод от руски: Радой Ралин, —

chitanka.info

Към Д. В. Давидов[0]

На теб, певеца и героя!

След теб аз не можах на боя

в шрапнелния му ураган

да скачам с кон необуздан.

Аз кротко яздех на Пегаса

и се разкарвах из Парнаса

във демодиран стар мундир.

Но и при този дълг мой труден,

и в него, мой ездачо чуден,

си мой баща и командир.

Пугач е с мен. Личи веднага:

хитрец, казак със вещина.

За първа линия приляга.

Би бил чудесен старшина.

[0] Приживе на Пушкин не е печатано. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.